Христо Смирненски
На концерт

chitanka.info

На концерт[0]

На една приятелка

— Очите спят, ушите спят, душата спи —

това е вече сън на куб!

Мадам, мадам, какво ви ослепи

сред Военния клуб?

Мадам, мадам, там свирят, чуйте Григ

и още светло е навън.

Отде-наде ви стисна здраво в този миг

проклет нечакан сън?

Очите спят, ушите спят, душата спи —

това е вече сън на куб!…

— Ах, спрете, моля ви се! Туй не се търпи!

Какъв сте зъл и груб!

Не виждате ли вий, че татък до оназ жена

седи и слуша моя мъж!

Какво са свирили, ще ми разправи той дома,

хем всичко наведнъж!

[0] Публикация: Българан. Седмично хумористично списание. София, г. VI, бр. 29 от [16 юли] 1921 г., с подпис: Нагел Смуглый. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.